Source: http://docplayer.fi/1976098-Omistajan-kasikirja-uusiutuu-venerakennestandardi-kulkuvaloasennukset.html
Timestamp: 2017-12-16 09:22:24+00:00
Document Index: 11091207

Matched Legal Cases: ['kko ', 'kko ', 'kko ', 'kko ', 'kko ', 'kko ']

Omistajan käsikirja uusiutuu Venerakennestandardi Kulkuvaloasennukset - PDF
Omistajan käsikirja uusiutuu Venerakennestandardi Kulkuvaloasennukset
Download "Omistajan käsikirja uusiutuu Venerakennestandardi Kulkuvaloasennukset"
1 Omistajan käsikirja uusiutuu Venerakennestandardi Kulkuvaloasennukset Uudistettu huvivenedirektiivi
2 Jouko Huju PÄÄKIRJOITUS LEDARE ARVOISA LUKIJA, Veneilyharrastus vaatii kehittyäkseen positiivista otetta kaikilta alalla toimivilta tahoilta. Teollisuus ja kauppa tekevät osansa kehittäessään tuotteita ja tuodessaan markkinoille teknisesti huippuunsa kehitettyjä veneitä, jotka kaikilta osin vastaavat niitä säädöksiä, jotka veneiden rakenteita ja turvallisuutta koskevat. Hyvin monessa tapauksessa tuotteiden taso on jopa määräyksiä huomattavasti kehittyneempää. On varsin turhanaikaista kovin laajasti nostaa pöydälle veneturvallisuuteen tai tekniikkaan liittyviä yksityiskohtia, jos perusteet ontuvat. Pelottelemalla veneilijöiden määrän kasvu ei kovasti kiihdy. Tietysti jokainen veneonnettomuus on turha ja kaikki mahdollinen tulee tehdä niiden estämiseksi. On vain niin, että pelkästään tekniikkaan tai rakenneturvallisuuteen liittyviä onnettomuuksia ei tahdo tilastoista löytyä. Veneonnettomuustilastoihin eivät tahdo oikein promillerajatkaan auttaa. On aina tietty joukko ihmisiä, jotka ovat vakuuttuneita siitä, että heidän toimintakykynsä on vielä kahdessakin promillessa täysin normaali. Tämän lehden ilmestyessä on EU saanut nipun uusia jäsenmaita. Näiden maiden teollisuus ja yhteiskunnan rakenne ovat joissakin tapauksissa huomattavan kehittymättömiä, joskin poikkeuksiakin löytyy. Finnboatin parikymmenhenkinen delegaatio kävi huhtikuun lopussa tutustumassa Puolan veneteollisuuteen. Saimme keskustella lähes kaikkien tärkeimpien pelaajien kanssa ja tutustua heidän toimintaansa sekä yritysten kustannusrakenteeseen sekä tuotantotapoihin. Edullisella tuntihinnalla ja hyvällä työvoiman saatavuudella on omat etunsa, kun tuotetaan suuria sarjoja ja markkinointikustannuksista, myynnin organisoinnista sekä tuotekehityskustannuksista huolehtivat kokonaan muut tahot. Tuotantotehokkuuden lisääminen, teknisessä osaamisessa ja tuotesuunnittelussa erikoistuminen sekä brändihallinta tulevat kokonaishinnoittelun lisäksi olemaan jatkossakin tärkeitä osatekijöitä, kun markkinoita maailmalla jaetaan. Huvivenedirektiivin lisäys eli päästö- ja meludirektiivi astuu siirtymäaikojen jälkeen voimaan vuosina 2005 ja Myös perusdirektiiviin tulee nippu muutoksia. Suuri osa standardeista on nyt harmonisoitu ja se tuo mukanaan moneen asiaan täsmennyksiä. Kerromme tässä lehdessä tiettyjä asiakokonaisuuksia ja muutamia näihin liittyviä tärkeitä yksityiskohtia. Teollisuudelle ja muille kiinnostuneille tahoille järjestetään syyskuun lopussa tekniikkaseminaari, jossa tilannetta käydään tarkemmin läpi Pääkirjoitus 2 Venerakennestandardi 4 Venenäyttelyjä Omistajan käsikirja muuttuu 5 Uudistettu huvivene- 6 direktiivi astuu voimaan Veneiden kulkuvalo- 10 asennukset Ilmoitettu laitos uusien 12 haasteiden edessä Vakiopalstat Peräaalloilla 3 Järjestöasiaa 4 Uutisia 14 Muualta poimittua 14 K.v. lehdistöseuranta 15 Varaa paikkasi heti! Ilmoittautumisaika Helsingin Uivaan venenäyttelyyn päättyy 11. kesäkuuta. Tillägget till fritidsbåtdirektivet, d.v.s. emissions- och bullerdirektivet träder efter övergångstider i kraft åren 2005 och Också till grunddirektivet kommer det vissa förändringar. En stor del av standarderna är nu harmoniserade och detta medför en hel del preciseringar. I detta nummer av Finnboat News redogör vi för vissa helhetsbegrepp gällande direktivet samt för några därmed förknippade viktiga detaljer. För industrin och övriga intressenter arrangeras i slutet av september ett teknikseminarium, där situationen behandlas noggrannare. Reservera din plats genast! Anmälningstiden till Helsingfors Flytande båtutställning går ut den 11 juni. Julkaisija/Utgivare Venealan Keskusliitto Finnboat ry Båtbranschens Centralförbund Finnboat rf Käenkuja 8 A 47 FIN Helsinki Puh./Tel. (09) Telefax (09) Päätoimittaja/Chefredaktör Jouko Huju (Finnboat), Puh./Tel. (09) Venealan Keskusliitto Finnboat ry:n jäsenlehti Båtbranschens Centralförbund Finnboat rf:s medlemstidning Toimitus/Redaktion Toimitussihteeri Lena Mickelsson (Finnboat), Puh./Tel. (09) Kari Wilén, Katja Simola-Saarilahti, Toimituksen osoite kuten yllä Redaktionens adress som ovan Toteutus/Utformning Oy Sea-Kari Ab, Kari Wilén Sinikalliontie 14 A, Espoo Puh./Tel. (09) Telefax (09) Paino/Tryckeri Laakapaino Oy Painos 2300 kpl Ilmestymis- ja aineistopäivät/ Utgivningsdagar och deadline nro/nr 3/2004, vko/v. 38, aineisto/material 1.9. ISSN Aikakauslehtien liiton jäsen Kansikuva/Pärmbild: Kari Wilén
3 A PERÄAALLOILLA Venekauppaa asiakkuuden ehdoilla vai armoilla Venemessut on taas nähty ja ne olivat jälleen kerran kaikkien aikojen suurimmat, hienoimmat ja monipuolisemmat. Olen itse autokauppias ja seurannut venealaa mukavan harrastukseni kautta yli 20 vuotta ja vertaillut yhtäläisyyksiä ja eroja tuttujen venekauppiaiden kanssa. Ja aina löytyy oppia, jota voi helposti ottaa käyttöön oman asiakaspalvelunsa parantamiseksi. Autokauppa päätyi viime vuonna myytyyn kappaleeseen, jonka lisäksi tuotiin käytettyjä autoja noin Viime vuosi oli autokaupassa merkittävä autoveromuutosten vuoksi. Se vaikutti yksityisautokauppaan piristävästi ja kauppa nousi merkittävästi. Yrityssektorilla isojen firmojen tervehdyttämisohjelmat ja yt-neuvottelut hidastivat markkinoiden kasvamista, mutta myös yritysautojen hankinnat tulevat lisääntymään jos taloudellinen elpyminen jatkuu. Auto- ja venekauppa ovatkin elpymisen selkeitä mittareita, jotka nopeasti viestivät taloudellisesta kehityksestä. EU-lainsäädäntö ei ole vaikuttanut samalla lailla venehintoihin kun autokaupassa, mutta silti havaittavissa on markkinamuutoksia. Markkinoilla on paljon uusia yrittäjiä ja isompien yritysten kilpailussa kansainvälisten ketjujen vaikutus oli selkeästi havaittavissa mm. Helsingin venemessuilla. Huomattavin tästä oli Brunswick/Bella jakelutien vaikutus Suur- Helsingin markkinoilla Vator Oy:n ottaessa haltuunsa Bella-, Flipper-, Aquador- ja Sealine-veneiden myynnin Busterin lisäksi. Ihan vastaavasti kuin autokaupassa merkit ovat viimeisten vuosien aikana keskittyneet isojen autotalojen hoitoon, on nyt venekaupassa alkanut markkinoiden uusijako. Se joka panostaa asiakashallintajärjestelmien hoitoon, tulee menestymään tulevaisuudessa parhaiten. Oman lisänsä tähän tuo Venäjän markkinoiden herääminen ja venäläisten veneilijöiden kiinnostus Suomen markkinoista. Veneenoston erottaa auton ostamisesta se, miten tarpeet vauikuttavat ostopäätöksen tekoon. Auton ostamisen pääsyy on liikkumisen tarve, kun veneoston syyt ovat usein tunteiden ja mielikuvien takana. Hyvin harva veneilijä itse asiassa tarvitsee venettä. Tällöin asiakassuhteen hallinta onkin vaikeampaa kuin autokaupassa, koska asiakas täytyy tuntea paremmin ymmärtääkseen tämän todelliset tarpeet. Jos ja kun asiakassuhde syntyy, on parasta pitää siitä kiinni, sillä uusia asiakkaita ei tule niin paljon kuin vanhoja, joiden kanssa voi tehdä uusia kauppoja. Autokaupassa tällainen esimerkki ovat Toyota Corolla -kuskit, joiden merkkiuskollisuus on pitänyt jo useita vuosikymmeniä. Ei ole sattumaa, että myös heidän asiakastyytyväisyytensä on korkea. Itselläni on ollut patologinen venekuume päällä jo vuodesta 1976, kun isäni ei jostain käsittämättömästä syystä suostunut vaihtamaan 4 hv Johnsonia 6 heppaiseen. Vuosien varrella venekoko on kasvanut jo 34-jalkaiseen, mutta venekuume ei ota hellittääkseen. Noin vuoden ajan olen tutustunut myöskin kansainväliseen venekauppaan ja todennut, että kansainvälinen venevälitys askartelee ihan samoilla volyymi-kateakseleilla unohtaen helposti asiakassuhteen hallitsemisen. Maaeroja kylläkin on, englantilaiset edustavat ammattimaisinta osaamista ja ruotsalaiset ovat jääneet jopa suomalaisista jälkeen. Tosin Ruotsissa on isot käytettyjen veneiden kotimarkkinat ja suurimmalle osalle sikäläisiä venevälittäjiä ne tuntuvat riittävän hyvin. Uusien veneiden kaupassa asiakashallintajärjestelmien luomisessa pisimmällä ovat englantilaiset Sunseeker, Princess ja Fairline -veistämöt, jotka pyrkivät asiakkuuden hallintaan myös venekaupan jälkeen. Tällöin asiakkaaseen on kontakti myös mm. varustelun, erilaisten help deskien, kerhojäsenyyksien jne yhteydessä. Lisäksi venekauppiasta kiinnostaa ottaa itselleen vastuu myös konepuolesta. Tämä strategia antaa ihan toiset lähtökohdat uusintaostolle, kun asiakkuuden hallinta perustuu kolmion volyymi-kate-asiakastyytyväisyys optimoimiseen. Luomalla eräänlainen vetoketju asiakkaan ja venekauppiaan välille pidetään huolta siitä, että asiakkuus on hallussa. Ei pidä myöskään unohtaa rahoituksen ja vakuutuksen merkitystä. Suomessa pidän positiivisena esimerkkinä kokonaisvaltaisesta asiakkuuteen pyrkimisestä Marino Oy:n strategiaa laatuveneen markkina-arvosta. Koska koko venekauppa perustuu usein tunteisiin ja ylimääräiseen budjetointiin, on jokaiselle veneen omistajalle veneen jälleenmyyntiarvo tärkeä. Todistamalla asiakkaille hyvän jälleenmyyntiarvon kokevat vanhat Marino-veneen omistajat ylpeyttä, joka korreloi välittömästi asiakastyytyväisyyteen. Tällöin volyymi-kate-asiakastyytyväisyys -vektorit eivät vedä eri suuntiin, vaan ne suurentavat koko yhtälöä ja merkin brändi kasvaa automaattisesti. Varmasti niin autokauppa kuin venekauppakin elää vielä pitkään volyymi/kate-akselilla, missä veneen hinta näyttelee pääosaa. Mitä useammin ostajalle voidaan kuitenkin tarjota itse veneen lisäksi täydellinen varustepaketti, rahoitus, vakuutus, telakkapalvelut, huollot sekä veneelle että moottorille, uusintaoston mahdollisuus kasvaa. Asiakkuuden ehdoilla voi venealalla edetä kahteen suuntaan; joko verkottumiseen tai kokonaisuuteen perustuvaan asiakasprosessin hallintaan. Kaupallista kevättä venekauppiaat! Kari Wikholm myyntipäällikkö Volvo/Renault/Landrover Bilia Oy Herttoniemi 3
4 JÄRJESTÖASIAA koonnut Lena Mickelsson Venerakennestandardi ISO edistyy 10 UUTTA JÄSENTÄ Finnboatin jäsenmäärä on alkuvuoden aikana kasvanut taas reippaasti. Helmikuussa Suomen Veneteollisuusyhdistyksen jäseniksi hyväksyttiin Safe Canoe turvakanootteja valmistava Himangan Muovityö Oy (Himanka), purjevenevalmistaja In Time Yachts Oy (Naantali), alumiinisten hyötyveneiden valmistaja Marine Alutech Oy Ab (Teijo), Senatoreja tekevä Matsmarin Oy (Hyvinkää) sekä suunnittelija Sven Ståhle (Rymättylä). Samoin Veneteollisuusyhdistyksen uusia jäseniä ovat tarvikevalmistajat RMJ Saksman Oy (Halikko) ja Oy Offshore Spars Ab (Pietarsaari). Venetelakka Salmeri Oy (Uusikaupunki) hyväksyttiin Venealan Telakka- ja korjaamoyhdistykseen. Venealan Kauppiaat ry:n uusia kauppiasjäseniä ovat Grevia Marin (Helsinki) ja Hartman Rauta Oy (Vaasa). Uusien niin kuin vanhojenkin jäsenten yhteystiedot löytyvät Finnboatin nettisivuilta. OSOITTEENMUUTOKSIA Midnight Sun Charter Oy Ab toimii nykyään osoitteessa Masuunintie 5, Taalintehdas, puh. (02) , faksi (02) Interbarco Oy:lla puolestaan on ollut lähtien voimassa seuraava osoite: Kantelettarenkuja 3 A 6, Helsinki. Muut yhteystiedot ovat pysyneet ennallaan. Jos huomaatte Finnboatin kotisivuilta, että yrityksenne yhteystiedot eivät ole siellä ajan tasalla, voitte ilmoittaa korjaukset sähköpostitse Katjalle KEVÄTKOKOUS TULI JA MENI Liiton ja yhdistysten sääntömääräiset kevätkokoukset ja miniparlamentti pidettiin Helsingin Pitäjänmäellä. Päivän luennoitsijoita olivat Oilon Oy:n tj Eero Pekkola, Marianna Brummer Blue Bowline Oy:stä ja Volvo Auto Oy Ab:n tj Pekka Tefke. Aiheet käsittelivät Oilon Oy:n poltintekniikan menestystekijöitä kansainvälisillä markkinoilla, Ranskaa venealan markkinakohteena sekä Volvon jälleenmyyntiverkostoa. Veneen rakenteita koskeva standardi ISO koostuu seuraavista osista: ISO :2000 -Hull construction/scantlings - Part 1: Materials: Thermosetting resins, glass fibre reinforcement, reference laminate ISO : Ditto - Part 2: Materials: Core materials for sandwich construction, embedded materials ISO : Ditto - Part 3: Materials: Steel, aluminium, wood, other materials ISO : Ditto - Part 4: Workshop and manufacturing DIS Ditto - Part 5: Design pressures, allowable stresses, scantling determination DIS Ditto - Part 6: Details of design and construction WD Ditto Part 7: Scantling determination of multihulls WD Ditto Part 8:Rudder stocks and bearings WD Ditto Part 9: Appendages and rig attachment Karl-Johan Furustam Osat, joiden koodissa on etuliite ISO, on jo julkaistu. CD puolestaan on Committee draft (komitealuonnos). Etuliite DIS taas tarkoittaa, että ne ovat jäsenmaiden äänestykseen meneviä versioita ja WD on Working Draft, eli työn alla oleva osa. Standardin keskeiset osat ovat osa 5, joka käsittelee mitoituskuormia ja rakenteen mitoituskaavoja sekä purjeveneitä koskevat osat 7-9. Lähiaikoina standardin osa 5 tulee lausuntokierrokselle ja sen jälkeen myös osat 7-9. Näissä on paljon uusia yksityiskohtia, joihin kannattaa perehtyä tarkkaan. VTT:n kokemuksen mukaan rakennemitoituksen tuntemus veneteollisuudessa on yleisesti ottaen varsin heikko ja siihen tulisi panostaa koulutuksella. Mikäli tarpeeksi kiinnostusta asiaan ilmenee, voi VTT järjestää aiheesta koulutusta miniseminaarien tms. muodossa. Pyydämme kommentteja allekirjoittaneelle osoitteella SYYSKOKOUS VUOROSSA VAASASSA Tässä vaiheessa on jo hyvä merkitä kalentereihin syyskokouksenkin päivämäärä. Liiton ja yhdistysten sääntömääräiset syyskokoukset pidetään Vaasassa Radisson SAS Royalissa, Hovioikeudenpuistikko 18. Kokousten lisäksi ohjelmaan kuuluu mm. vierailu Oy Botnia Marin Ab:n veistämölle, jonne yrityksen tj Johan Carpelan on finnboatilaiset ystävällisesti kutsunut tutustumiskäynnille. 4
5 OMISTAJAN KÄSIKIRJA MUUTTUU Omistajan käsikirjalle vaatimukset asettava standardi on muuttumassa huomattavasti aiempaa versiota (1995) yksityiskohtaisemmaksi.tämä johtuu suurelta osin siitä, että muita standardeja on valmistunut suuri määrä ja niihin voidaan nyt viitata ISO 10240:ssa. Aiemmassa versiossa viitattiin kolmeen muuhun standardiin, nyt viittauksia on 18 eri standardiin. Viittauksia on runsaasti myös toiseen suuntaan, eli ainakin 19 standardia edellyttää jonkin tiedon sisällyttämistä omistajan käsikirjaan. Markku Hentinen JÄRJESTÖASIAA koonnut Lena Mickelsson MESSUMATKA AMSTERDAMIIN METS-messut pidetään Amsterdamissa ja Finnboat järjestää sinne perinteiseen tapaan ryhmämatkan. Vaikka messut ovat vasta marraskuussa kannattaa, tehdä vaikkapa alustava matkavaraus, jonka voi sitten vahvistaa 3 kk ennen matkan alkua matkatoimistoon. Lentoaikataulu (sitoumuksetta) meno ma tai ti AY841 Helsinki-Amsterdam paluu to tai pe AY846 Amsterdam-Helsinki Uudessa standardiversiossa on myös tarkennettu tapaa, jolla informaatio ja varoitukset tulee kohdistaa tiettyihin käytön aikaisiin riskeihin. Seuraaviin kohtiin kiinnitetään erityistä huomiota: vakavuus ja uppoamattomuus: aukot, pilssipumput ja tyhjentäminen, kelluvuus paloturvallisuus: koneasennus, kaasuasennukset, muut polttolaitteet, palonsammuttimet sähkölaitteet: palon, räjähdyksen tai sähköiskun välttäminen. Käsikirjan yksityiskohtaisemmalle muodolle, kuten kirjainkoolle, marginaaleille tai sidontatavalle, ei uudessa standardiversiossa enää aseteta vaatimuksia. Uusi malliversio Standardin sisältö saattaa loppuvaiheessa vielä elää jonkin verran mutta olemme aloittaneet valmistelutyöt jo nyt, jotta saamme työn valmiiksi hyvissä ajoin. Finnboat on tilannut uudet käsikirjamallit ja perustyö tehdään VTT:llä. Standardimuutosten myötä erityisesti suurempien veneiden kohdalla käsikirjan laajuus nousee n. 40 sivuun. Pienempien veneiden kohdalla laajuus on arviolta n. 20 sivua. Lopputulos sisältää käsikirjamallin ja käyttöohjeen sekä valmiin käyttökirjamallin kahdelle kuvitteelliselle veneelle; Finnboat 500 ja Finnboat 900. Omistajan käsikirjan suomenkielinen versio valmistuu mennessä ja ruotsin-, englannin- sekä saksankieliset versiot noin 4-5 viikkoa tästä. Käsikirjamallin hinta sähköisessä muodossa (kaikki kieliversiot) on Finnboatin jäsenyrityksille 190,00 eur (+alv) ja muille yrityksille 380,00 eur (+alv). Pyydämme lähettämään ennakkotilaukset Omistajan käsikirjasta osoitteeseen Hotellivaihtoehdot HOTEL DE GERSTEKORREL** Damstraat 22-24, 1012 JM Amsterdam 1-hh/2 vrk 590 Eur 1-hh/4 vrk 790 Eur 2-hh/2 vrk 520 Eur 2-hh/4 vrk 650 Eur Hotelli sijaitsee ydinkeskustassa, Dam aukion kulmassa. HOTEL ARENA*** Gravesandestraat 51, 1092 Amsterdam 1-hh/2 vrk 595 Eur 1-hh/4 vrk 805 Eur 2-hh/2 vrk 515 Eur 2-hh/4 vrk 645 Eur Hotelli sijaitsee Amsterdamin historiallisessa kulmauksessa, rauhallisen Oosterparkin tuntumassa. HOTEL AVENUE*** Nieuwezids Voorburgwal 27, 1012 RD Amsterdam 1-hh/2 vrk 620 Eur 1-hh/4 vrk 855 Eur 2-hh/2 vrk 535 Eur 2-hh/4 vrk 680 Eur Avenue on hyvä 3-tähden hotelli Amsterdamin keskustassa lähellä rautatieasemaa. VENENÄYTTELYJÄ 2004 AIKA PAIKKA NÄYTTELY Qingdao/Kiina China International Marine Fair Sanctuary Cove/Australia Sanctuary Cove International Boat Show Beirut/Libanon Beirut Boat Show Tallinna/Eesti Meremess Auckland/Uusi-Seelanti New Zealand Boat Show Pietari/Venäjä Boat Show St. Petersburg Melbourne/Australia Melbourne Boat Show Ellös, Kungsviken jne./ruotsi Öppna Varv på Orust Sydney/Australia Sydney International Boat Show Oulu Kansainväliset Oulun Suurmessut Helsinki Helsingin Uiva Venenäyttely UIVA-FLYTANDE Ijmuiden/Hollanti Amsterdam Seaport Boat Show Oslo/Norja Båter i Sjöen Tukholma/Ruotsi Stockholms Flytande Båtmässa Cannes/Ranska Festival International de la Plaisance Southampton/Englanti Southampton International Boat Show Ylihärmä Härmän Erämessut La Rochelle/Ranska Grand Pavois de la Rochelle Newport/USA Newport International Boat Show Friedrichshafen/Saksa Interboot-International Watersports Exhibition Monaco Monaco Yacht Show Norwalk/USA Norwalk International In-Water Boat Show NH HOTEL TROPEN*** Linnaeusstraat 2 c, 1092 Amsterdam 1-hh/2 vrk 640 Eur 1-hh/4 vrk 895 Eur 1-hh/4 vrk 530 Eur 2-hh/4 vrk 670 Eur Suhteellisen uusi hyvä turistiluokan hotelli, joka sijaitsee Oosterparkissa, Amsterdamin itäosassa. Hintoihin sisältyvät lennot turistiluokassa aterioineen, majoitus, aamiainen päivittäin, lentokenttävero, matkustajamaksu sekä alv. Kaikki varaukset ja tiedustelut suoraan: TÖÖLÖN MATKATOIMISTO/ MARJA RIKKINEN puh. (09) , fax
6 Uudistettu huvivenedirektiivi Uusi huvivenedirektiivi (2003/44/EY) astuu voimaan ensi vuoden alusta monivuotisen valmistelun jälkeen.ylimenokausi on yksi vuosi, joten jälkeen myytävien veneiden on oltava uuden direktiivin mukaisia. Direktiivi koskee nyt uusia tuotteita. Vaatimustenmukaisuuden voi todentaa eri tavalla kuin nykyään ja direktiiviin on sisällytetty sekä melua että pakokaasuja koskevia päästövaatimuksia.aikaa valmistautumiseen on vähän, ainoastaan puolitoista vuotta. Nopeimmat voivat myös markkinoinnissaan hyötyä tilanteesta. Gunnar Holm Soveltamisala laajeni Vanhan direktiivin (1994/25/EY) rakenneteknisen osan tärkein laajennus koskee vesijettejä. Nämä kuuluvat nyt huvivenedirektiivin piiriin sekä rakenteensa että päästöjen osalta. Koska Suomessa ei ole vesijettien valmistusta, on vaikutus tältä osin vähäinen. Markkinoille ei kuitenkaan saa tuoda vesijettejä, joissa ei ole CE-merkkiä. Melupäästöjä koskevia vaatimuksia asetetaan sisämoottoriveneille, sisäperämoottoreille ja perämoottoreille. Vaatimustenmukaisuuden toteaminen kuuluu sisämoottoriasennuksissa veistämöille, mutta muissa tapauksissa vastuu on moottorivalmistajilla. Pakokaasupäästövaatimuksia on nyt asetettu kaikille moottorityypeille. Vaatimustaso lienee kohtuullinen ja se astuu voimaan muille paitsi kaksistahtikoneille, joille voimaanastumispäivä on Viimeksi mainituille moottoreille asetettu vaatimustaso on haastavampi. Vastuu vaatimusten täyttämisestä on moottorivalmistajilla. Poikkeukset, eli ne alustyypit ja versiot, joihin direktiiviä ei sovelleta, pysyvät samanlaisina kuin edellisessä direktiivissä. astuu voimaan Uutta direktiiviä sovellettaessa on jo suunnitteluvaiheessa hyvä käyttää hyväksyttyjä harmonisoituja standardeja. Suurimmat muutokset koskevat kone- ja äänenvaimenninasennuksia. Kuvassa Kamu Stråhlmann miettii Finngulf-purren yksitysikohtia. 6 Olennaiset turvallisuusvaatimukset Olennaisissa turvallisuusvaatimuksissa rakennepuolella ei ole paljon muutoksia. Tärkein havainto, joka ei suoranaisesti liity uuteen direktiiviin on, että ns. harmonisoituja standardeja on valmiina suuri määrä. Näissä esitetty taso muodostaa vaatimustason olettaman ja ellei valmistaja sovella näitä standardeja on hänen muulla tavalla osoitettava, että RCD:n (englanninkielinen huvivenedirektiivin lyhenne "Recreational Craft Directive") taso on täytetty. Itse suunnitteluluokkien osalta direktiiviin sisältyy nyt D-luokan kategorian osalta teksti..ja merkitsevä aallonkorkeus enintään 0,3 metriä ja satunnaisten, esimerkiksi ohi kulkevien alusten aiheuttamien aaltojen korkeus on enintään 0,5 metriä. Aikaisemmin direktiivissä oli vain maininta 0,5 m merkitsevästä aallonkorkeudesta. Tämä selkeä D-luokan olosuhteiden lievennys on itse asiassa ollut tulkintana vakavuusstandardin laadinnassa ja RSG:n sekä komission omassa tulkinnassa. Ilman tätä muutosta olisi esimerkiksi savolaisveneisiin vaadittu korkeampi varalaita. Uudessa direktiivissä on myös muutettu rungon tunnistenumero veneen tunnistenumeroksi kattamaan koko alusta eikä vain runkoa. Numeron nimilyhenne on siten CIN (englanniksi Craft Identification Number). Valmistajan kilvessä oleva suurin sallittu kuorma käsitteestä on nyt poistettu kiinteiden tankkien sisällön paino. Tämä oli virhe edellisessä versiossa. Mikäli veneessä ei ole palontorjuntakalustoa kun se luovutetaan riittää, että vene on varustettu merkinnällä, josta ilmenee minkä tyyppiset ja tehoiset sammutusvälineet veneeseen kuuluvat. Tämä johtuu eri maissa käytössä olevista erilaisista paineastiasäädöksistä, joiden vuoksi vastavuoroinen hyväksyntä ei vielä ole mahdollinen. Siten veneiden mukana ei enää toimiteta sammuttimia, jotka eivät kelpaa toisissa maissa. Tällainen tulkinta on jo kauan ollut käytössä.
7 Taulukko 1. Moduulivaihtoehdot rakenne-, pakokaasu- ja meluvaatimuksille. Vaatimustenmukaisuus mm. uudella moduulivalikolla Vaatimustenmukaisuuden voi nyt todentaa melkein kokonaan vapaavalintaisella moduuliyhdistelmällä kunhan otetaan käyttöön ns. korkeammat moduulit. On siis paikallaan käyttää esimerkiksi B+ -moduulia, vaikka vaatimustasona olisikin vain Aa -moduuli. Sinänsä käsite korkeampi moduuli on vähän harhaanjohtava. Esimerkiksi sovellettaessa moduulia A, joka vastaa itsesertifiointia, vaaditaan valmistajalta paljon korkeampaa osaamista, tietotaitoa ja työtä kuin sovellettaessa B-moduulia, jolloin suurin osa varmistamisesta tehdään ilmoitetun laitoksen toimesta ja näin yrityksen omat varmistusjärjestelmät voivat olla kevyempiä. Eurooppalaisten veneilijöiden kannalta molempien prosessien kautta pitäisi kuitenkin syntyä yhtä turvallinen tuote. Uutuus tällä rintamalla on myös rakentamisen jälkeinen arviointi (RJA), josta on säädetty direktiivin 8. artiklassa eikä moduuliliitteissä, joka olisi ollut luonteva kohta. Artiklassa todetaan, että mikäli on kyseessä RJA eli vanha vene joka valmiina tuodaan Eurooppaan, voi omistaja tai se joka tuo veneen markkinoille yksityishenkilöinä ottaa täyden vastuun sen vaatimustenmukaisuudesta. Kyseisen henkilön on annettava vene ja sen dokumentit ilmoitetun laitoksen arvioitavaksi joka antaa Rakentamisen jälkeisen todistuksen osoituksena siitä, että vene täyttää vaatimukset. Tämän jälkeen veneestä vastuussa oleva henkilö laatii vaatimustenmukaisuustodistuksen omiin nimiinsä ja kiinnittää veneeseen CE-merkin. Mikäli vene on vanha, huonossa kunnossa ja vaikeasti tarkastettavissa, saattaa olla vaikeata löytää ilmoitettua laitosta, joka on halukas tarkastustehtävään. Moduulivaihtoehtovalikkoa on laajennettu siten, että käytännössä alle 12 metrin C-suunnitteluluokan veneet ja kaikki D-luokan veneet voi sertifioida moduulien A tai Aa mukaan tai vaihtoehtoisesti joko moduulin B+D, B+E, B+F, G tai H mukaan. On myös huomattava, että joukkoon on tullut uusi moduuli E, joka keskittyy tuotteen laatuun ja jossa ilmoitettu laitos on mukana tarkastamassa laatujärjestelmää. Katso Taulukko 1. *) tässä ja koko artikkelissa tarkoitetaan sisäperämoottorilla sellaista ratkaisua, jossa moottori/vetolaiteyhdistelmässä on kiinteä, integroitu pakokaasujärjestelmä. Mikäli yhdistelmässä on erillinen pakokaasujärjestelmä, se luetaan direktiivin mukaan sisämoottoriksi. Suunnitteluluokkien A ja B moduulivaihtoehdot ovat B+D, B+E, B+F, G tai H. Tämän muutoksen periaatteista päätettiin kauan sitten. Se poistaa epäviralliset B-tyyppisertifikaatit, joita eräät ilmoitetut laitokset ovat antaneet moduuleja A ja Aa käytäville valmistajille. Melupäästötason toteaminen Tärkein muutos venesuunnittelijoille ja veistämöille on melupäästöjen sisällyttäminen vaatimuksiin. Vaatimukset on asetettu sellaiselle tasolle, että mikäli veneessä on normaali sisäkone jossa on asianmukaiset äänenvaimentimet, ei ongelmia äänitasosta pitäisi syntyä. Suurimmissa (15-24 m) veneissä suuria moottoritehoja käytettäessä voi tilanne kuitenkin olla toinen. Näissä tapauksissa nykyään käytössä olevat ratkaisut eivät aina riitä meluvaatimustason alittamiseksi, vaan asennuksessa vaaditaan tarkempaa suunnittelua ja kunnollisia äänenvaimentimia. Vaatimustaso ohiajotestissä mitattuna 25 m etäisyydellä on esitetty alla olevassa taulukossa 2. Melupästöjen todentamiseksi on kolme vaihtoehtoista etenemisreittiä. 1. Jokainen venetyyppi voidaan todentaa käyttämällä standardissa EN ISO esitettyä ohiajomenetelmää. 2. Arviointiin voi käyttää Frouden lukuun ja teho/uppoumasuhteeseen (P/D) perustuvaa menetelmää. 3. Kolmas tapa on sertifioitujen veneiden vertailutietojen käyttö. Näihin äänitason todentamistapavaihtoehtoihin liittyy moduuleja, jotka on esitetty Taulukossa 1. Vaihtoehtoiset todentamismahdollisuudet on laadittu siksi, että mittauksia ei tarvitse suorittaa mikäli on selvää, että vene täyttää vaatimukset ja tämä on voitu todeta venetyypin ominaisuuksien tai vertailutietojen perusteella. PN=moottorin nimellisteho (kw) nimellisnopeudella. Rinnakkaismoottori- ja monimoottoriyksikköjen osalta raja-arvon saa ylittää 3 db:llä. 7
8 Melumittausta ohiajokokeella ei tarvita, mikäli koneen asennustapa on samanlainen kuin sertifioidulla venetyypillä tai veneen koneteho on pieni. Tämä tarkoittaa mm. toisessa vaihtoehdossa sitä, että mikäli veneen Frouden luku on alle 1,1 eli vene ei ole siirtynyt kokonaan plaanausalueelle ja samanaikaisesti teho/uppoumasuhde on alle 40, niin vene täyttää äänipäästövaatimukset mikäli myös kone- ja pakoputkistoasennus on tehty moottorin valmistajan ohjeiden mukaisesti. Frouden luku lasketaan kaavasta Fn = V/ (g * lwl) ja teho uppoumasuhde lasketaan kaavasta D(t) = P/D. Näissä: V maksiminopeus (m/s) g gravitaatiovakio (m/s2) lwl vesiviivapituus (m) P moottoriteho (kw) D veneen uppouma (ton) 8 Kolmas tapa edellyttää että.. huviveneen, jossa on sisämoottori tai kiinteällä pakoputkistolla varustamaton sisäperämoottori on katsottava olevan näiden meluvaatimusten mukainen jos sen keskeiset suunnitteluparametrit ovat samat tai vastaavat kuin sertifioidun vertailuveneen yhdenmukaistetun standardin sallimissa rajoissa. Kolmannessa tapauksessa sertifioidulla veneellä tarkoitetaan venettä, jonka pääparametrit ovat samat kuin ohituskokeella todennetun tyypin veneellä. Veneen tulee kuitenkin sijoittua tiettyjen toleranssien puitteisiin, jotta tämä samanlaisuuskriteeri pätee. Tähän menettelytapaan liittyy edelleen epävarmuustekijöitä jotka koskevat lähinnä eri toleransseja ja parametrejä sekä sitä, miten listaa sertifioiduista vertailuveneistä ylläpidetään ja mitkä arvot ovat julkisesti esillä. On esitetty myös sellaisen järjestelmän käyttöönottoa, jossa veneen parametrit syötetään tietokoneen ohjelmaan ja tämän jälkeen järjestelmä pyydettäessä vain tarkistaa, mahtuvatko parametrit jonkun vertailuveneen arvojen toleranssien sisälle. Itse vertailuvene ja sen tiedot eivät tule näkyviin ja siten julkisesti tietoon. Tämä lisännee innokkuutta syöttötietojen antamiseen. Moottoreiden pakokaasupäästöt Moottoreille asetetaan nyt pakokaasuvaatimuksia hiilimonoksidin, hiilivedyn, typpioksidin sekä hiukkaspäästöjen osalta. Vaatimustasotaulukko on liian laaja mahtuakseen tähän esitykseen. Konevalmistajat ovat panostaneet paljon erityisesti nelitahtikoneiden markkinoille saattamiseksi viime vuosina ja nämä koneet täyttävätkin päästövaatimukset. Kaksitahtikoneilla on sen sijaan siirtymäaikaa vuoden 2006 loppuun asti ja jää nähtäväksi mitä tällä saralla tapahtuu. Suuret panostukset kaksitahtitekniikkaan ovat aiheuttaneet melkoisia taloudellisia haasteita moottorivalmistajille. Muita moottoreita koskevia vaatimuksia ovat: moottorin merkintä (valmistaja, tyyppi, tunnistenumero, CE-merkintä) kestävyysvaatimus; moottoripäästöjen tulisi pysyä vaadituissa rajoissa tietyn pitkäaikaisen kokeen aikana, jolloin sitä voidaan huoltaa valmistajan antamien ohjeiden mukaan omistajan käsikirja. Kuten veneiden ollessa kyseessä myös moottoreissa on poikkeuksia, joiden kohdalla direktiiviä ei sovelleta. Tällaisia tapauksia ovat esimerkiksi moottorit, jotka on tarkoitettu kilpaveneisiin koekäyttöön työveneasennuksiin sukellusveneisiin ilmatyynyaluksiin kantosiipialuksiin sekä historiallisten koneiden yksittäiset jäljennökset omaan käyttöön rakennetut koneet. Likavesijärjestelmiä koskevia vaatimuksia täsmennetty Huvivenedirektiiviin on tehty myös tiettyjä täsmennyksiä, jotka koskevat käymäläjätteiden käsittelyä. Kuten aiemminkin sisältyy direktiiviin vaatimus siitä, että saastuttavien aineiden (öljyn, polttoaineen, jne.) vahingossa tapahtuvat päästöt estetään. Jos veneessä on käymälä, on siinä oltava joko käymäläjätevesisäiliö tai järjestelmä, joka sallii käymäläjäteveden varastoimisen. Veneet, joissa on pysyvästi asennettu käymäläjätevesisäiliö, varustetaan tavanomaisella poistoliitännällä, jotta jätteiden vastaanottolaitteiden putket voidaan kytkeä veneen tyhjennysputkistoon. Lisäksi kaikki käymäläjätevedelle tarkoitetut rungon läpiviennit on varustettava tiiviisti suljettavilla venttiileillä. Vaatimukset vastaavat pitkälle uusien veneiden tämänhetkisiä käytäntöjä eikä ristiriitoja pitäisi olla. Käytännön järjestelyt aivan pienimmissä asuttavissa veneissä ovat tosin jonkin verran kömpelöjä. Uudet ja uusitut sertifikaatit vuoden 2005 lopussa Edellä on kuvattu keskeisimmät muutokset uudessa huvivenedirektiivissä. Melupäästöasia aiheuttaa lisää todentamistyötä veneveistämöille, joskin melupäästövaatimusten osalta suuri osa veneistä voidaan todentaa kirjoituspöytämenettelyllä tai veneessä on perämoottori tai sisäperämoottori, joiden päästöasiat on hoidettu moottorivalmistajien toimesta. Ensi vuosi on joka tapauksessa täynnä toimintaa, kun ja sen jälkeen markkinoille tuotavien veneiden tulee olla päivitetty uuden direktiivin mukaisiksi siltä osin kun direktiivi koskee veneiden dokumentointia, vaatimustenmukaisuudenvakuutusta ja sertifikaattia.